**ELŐTERJESZTÉS**

**Szombathely Megyei Jogú Város Közgyűlésének 2021. november 25-i ülésére**

**Javaslat ingatlanokkal kapcsolatos döntések meghozatalára**

1. **Javaslat ingyenes használatokkal kapcsolatos döntések meghozatalára**

A nemzeti vagyonról szóló 2011. évi CXCVI. törvény 11. § (13) bekezdése rögzíti, hogy nemzeti vagyon ingyenesen kizárólag közfeladat ellátása, a lakosság közszolgáltatásokkal ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

Szombathely Megyei Jogú Város Önkormányzata egyes társadalmi szervezetek, gazdasági társaságok részére, amelyek a Magyarország helyi önkormányzatairól szóló 2011. évi CLXXXIX. törvény 13. § (1) bekezdése értelmében közfeladatot látnak el, működésük elősegítése érdekében ingyenes használatot biztosított a tulajdonában lévő ingatlanokra.

Az alább ismertetett ingatlanokra vonatkozóan – a fenti rendelkezés értelmében – közfeladatot ellátó intézmények, illetve társadalmi szervezetek írásban kérték az Önkormányzattól a használati jogviszonyuk meghosszabbítását.

Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § a) pontja alapján 3 éves időtartamot meghaladó ingyenes használatot engedélyezni a Közgyűlés jogosult.

Az alábbiakban kívánom részletesen ismertetni az egyes ingatlanokra vonatkozó kérelmeket:

1. **Szombathely, Fő tér 23/B.**

A Tisztelt Közgyűlés a 411/2016.(XII.15) Kgy. számú határozatával, 5 éves határozott időtartamra biztosított ingyenes használatot a **Fogyatékkal Élőket és Hajléktalanokat Ellátó Közhasznú Nonprofit Kft.** részére a 6247/2 hrsz.-ú, Fő tér 23/B. alatt található 41 m2 alapterületű üzlethelyiségre vonatkozóan, működése elősegítése céljából.

A társaság ügyvezetője használati jogviszonyuk további 5 éves időtartamra történő meghosszabbítása iránti kérelemmel fordult önkormányzatunkhoz.

A társaság egyik jelentős tevékenysége a hajléktalan-, illetve fogyatékos személyek szociális foglalkoztatása. A munka-rehabilitáció, illetve a fejlesztő-felkészítő tevékenységek között szerepel a rétegelt lemezből, filcből készített különböző dísztárgyak, bor-, illetve teatartó dobozok, ajándéktárgyak, hűtőmágnesek előállítása. Az eladott tárgyak bevételeit a társaság visszaforgatja a foglalkoztatásba, alapanyagokat, eszközöket vásárolnak belőle.

A Magyarország helyi önkormányzatairól szóló 2011. évi CLXXXIX. törvény 13. § (1) bekezdés 10. pontja alapján a helyi közügyek, valamint a helyben biztosítható közfeladatok körében ellátandó helyi önkormányzati feladat a területén hajléktalanná vált személyek ellátásának és rehabilitációjának, valamint a hajléktalanná válás megelőzésének biztosítása.

Fentiek alapján javaslom, hogy a Tisztelt Közgyűlés a Fogyatékkal Élőket és Hajléktalanokat Ellátó Közhasznú Nonprofit Kft. Szombathely, Fő tér 23/B szám alatti, 6247/2 hrsz.-ú ingatlanra vonatkozóan fennálló ingyenes használati jogviszonyát 2026. december 31. napjáig terjedő határozott időtartamra – változatlan feltételekkel – hosszabbítsa meg.

1. **Szombathely, Semmelweis u. 47.**

A Tisztelt Közgyűlés a 413/2016.(XII.15.) Kgy. sz. határozatával biztosított ingyenes használatot az **Alpokalja Nagycsaládos Egyesület** részére a Semmelweis u. 47. szám alatti, 2209 hrsz.-ú, 196 m2 alapterületű „kivett lakóház, udvar, gazdasági épület” megnevezésű ingatlanra vonatkozóan.

Az Egyesület elnöke használati jogviszonyuk további 5 évvel történő meghosszabbítását kérte. Kérelmében előadta, hogy az Egyesület további működéséhez, közösségi feladatainak megfelelő színvonalú ellátásához szükségük van az ingatlan további ingyenes használatára.

Az Egyesület céljai:

* A szülői hivatás, a gyermek vállalásának tiszteletére nevelés, a házasságért érzett felelősség erősítése.
* A társadalom számára felmutatni, tudatosítani azokat az értékeket, amelyeket a nagycsaládosok hordoznak. Önsegítő, egymást segítő közösség kialakítása.
* Érdekképviselet, érdekegyeztetés.
* Ifjúságvédelem.
* Környezeti, egészséges életmódra nevelés.

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. és 15. pontjai alapján a helyi közügyek, valamint a helyben biztosítható közfeladatok körében ellátandó helyi önkormányzati feladatok közé tartozik a szociális szolgáltatások és ellátások biztosítása, valamint az ifjúsági ügyek.

Tekintettel arra, hogy fentiek értelmében az Egyesület közfeladatot lát el, javaslom, hogy a Tisztelt Közgyűlés az Alpokalja Nagycsaládos Egyesület fenti ingatlanra vonatkozóan fennálló ingyenes használati jogviszonyát 2026. december 31. napjáig terjedő határozott időtartamra, változatlan feltételekkel hosszabbítsa meg.

1. **Szűrcsapó u. 24.**

A **Derkovits Városrészért Egyesület** – Szombathely Megyei Jogú Város Közgyűlésének 463/2015. (XII.10.) Kgy. számú határozatában foglaltak alapján – 2020. december 31. napjáig terjedő határozott időtartamra, működésének elősegítése céljából, az Alapszabályban meghatározott célra, különböző városi és városrészi kulturális feladatok ellátására ingyenes használatba kapta a Szombathely, Szűrcsapó u. 24. szám alatti 42 m2 alapterületű „egyéb helyiség” megnevezésű ingatlant. Az egyesület használati jogviszonya – változatlan feltételekkel – a 114/2020. (XI.25.) PM. számú határozattal, 2021. december 31. napjáig meghosszabbításra került.

A Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontja alapján a helyi közügyek, valamint a helyben biztosítható közfeladatok körében ellátandó helyi önkormányzati feladat a kulturális szolgáltatás, többek között a helyi közművelődési tevékenység támogatása.

Az Egyesület azzal a kérelemmel fordult önkormányzatunkhoz, hogy ingyenes használati jogviszonyukat – változatlan feltételekkel – további 5 évvel hosszabbítsuk meg.

Fentiek alapján javaslom a Tisztelt Közgyűlésnek, hogy a Derkovits Városrészért Egyesület Szombathely, Szűrcsapó u. 24. szám alatt található, 42 m² alapterületű helyiségre vonatkozóan fennálló ingyenes használati jogviszonyát 2026. december 31. napjáig, változatlan feltételekkel hosszabbítsa meg.

1. **Óperint u. 1.**

**A** **Perfect Change-Metex 05 Controll Sportegyesület** kick-boksz szakosztálya 1996 óta használja a Szombathely, Óperint u. 1. szám alatti, 100 m2 alapterületű pincehelyiséget, amelyben edzőtermet működtet. Kezdetben bérlője, majd a 133/2016. (IV.20.) Kgy. sz. határozat alapján 2016. május 1. óta ingyenes használója a helyiségnek.

5 éves ingyenes használati jogviszonyuk a 102/2021. (IV.29.) PM. számú határozattal került meghosszabbításra 2021. december 31. napjáig.

Dancsó Zoltán, a Sportegyesület elnöke azzal a kéréssel fordult Önkormányzatunkhoz, hogy használati jogviszonyukat hosszabbítsuk meg.

Az Sportegyesület célja tagjai részére sportolási lehetőségek széles körének biztosítása, sporttevékenységek szervezése, a küzdősportok hagyományainak megőrzése, ápolása, versenyek szervezése, versenyeztetés, valamint tehetséges gyermekek felkarolása, a tehetséggondozás, a tehetség kibontakoztatásában történő segítségnyújtás.

Mindezek alapján a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontja értelmében a Sportegyesület közfeladatot lát el.

Fentiek alapján javaslom aPerfect Change-Metex 05 Controll Sportegyesület Óperint u. 1. szám alatti ingatlanra vonatkozóan fennálló ingyenes használati jogviszonyának változatlan feltételekkel történő meghosszabbítását 2026. december 31. napjáig.

1. **Pásztor u. 1.**

Szombathely Megyei Jogú Város Közgyűlése a 464/2015. (XII. 10.) Kgy. sz. határozatával a szombathelyi 11152 hrsz.-ú, természetben a Pásztor u. 1. szám alatt található, „kultúrház” megnevezésű ingatlan 231 m² alapterületű helyiségcsoportját 2016. január 1. napjától 2020. december 31. napjáig tartó határozott időtartamra a **Szombathely Város Fúvószenekar Egyesület** (továbbiakban: Egyesület) ingyenes használatába adta működésének elősegítése céljából.

Szombathely Megyei Jogú Város Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében – a 478/2020. (XI. 3.) Korm. rendelettel kihirdetett veszélyhelyzet miatt – kapott felhatalmazással élve hozott 110/2020. (XI. 25.) PM. sz. határozatában az ingatlan ingyenes használatára vonatkozó szerződés hatályának meghosszabbítását engedélyezte 2021. december 31. napjáig.

Önkormányzatunkhoz benyújtott kérelmében az Egyesület arról nyilatkozott, hogy az ingatlan használatára további 5 éves időtartamra tartana igényt, és azt – az eddigiekhez hasonlóan – a különböző városrészi és kulturális feladatok ellátására használná.

Az Egyesület az alapszabályában meghatározott feladatok ellátása érdekében kéri a használati megállapodás időtartamának meghosszabbítását az eredeti szerződésben meghatározott feltételek további fenntartásával.

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. és 15. pontjai alapján a helyi közügyek, valamint a helyben biztosítható közfeladatok körében ellátandó helyi önkormányzati feladatok a kulturális szolgáltatás, valamint a sport és ifjúsági ügyek, amelyek egy részének – a szőllősi városrész területén történő – ellátását az Egyesület a továbbiakban is vállalja.

Fentiek alapján javaslom a Tisztelt Közgyűlésnek, hogy a Pásztor u. 1. szám, 11152 hrsz.-ú ingatlanon található, „kultúrház” megnevezésű ingatlan 231 m² alapterületű helyiségcsoportjára továbbra is biztosítson ingyenes használatot az Egyesület részére 2022. január 1-től 2026. december 31-ig terjedő 5 év határozott időtartamra, az eredeti szerződésben meghatározott feltételek fenntartásával.

1. **Szent István király u. 119. szám alatti ingatlan („Leo” Karate-do Egyesület)**

Szombathely Megyei Jogú Város Közgyűlése a 461/2015. (XII. 10.) Kgy. sz. határozatával a szombathelyi 11725 hrsz.-ú, természetben a Szent István király u. 119. szám alatt található, „általános iskola” megnevezésű ingatlan 94 m² alapterületű tornatermét 2015. december 16. napjától 2020. december 31. napjáig tartó határozott időtartamra a **„Leo” Karate-do Sport Egyesület** (továbbiakban: Egyesület) ingyenes használatába adta működésének elősegítése céljából.

Szombathely Megyei Jogú Város Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében – a 478/2020. (XI. 3.) Korm. rendelettel kihirdetett veszélyhelyzet miatt – kapott felhatalmazással élve hozott 111/2020. (XI. 25.) PM. sz. határozatában az ingatlan ingyenes használatára vonatkozó szerződés hatályának meghosszabbítását engedélyezte 2021. december 31. napjáig.

Önkormányzatunkhoz benyújtott kérelmében az Egyesület arról nyilatkozott, az ingatlan használatára további 5 éves időtartamra tartana igényt, és az alapszabályában meghatározott feladatok ellátása érdekében kéri a használati megállapodás időtartamának meghosszabbítását az eredeti szerződésben meghatározott feltételek további fenntartásával.

Az Egyesület Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontja alapján a helyi közügyek, valamint a helyben biztosítható közfeladatok körében ellátandó helyi önkormányzati feladatot lát el a sport és ifjúsági ügyekben való szerepvállalásával.

Fentiek alapján javaslom a Tisztelt Közgyűlésnek, hogy a Szent István király u. 119. szám, 11725 hrsz.-ú ingatlanon található, „általános iskola” megnevezésű ingatlan 94 m² alapterületű tornatermére vonatkozóan továbbra is biztosítson ingyenes használatot az Egyesület részére 2022. január 1-től 2026. december 31-ig terjedő 5 év határozott időtartamra, az eredeti szerződésben meghatározott feltételek fenntartásával.

1. **Szent István király u. 119. szám alatti ingatlan (Berzsenyi Dániel Megyei Könyvtár)**

Szombathely Megyei Jogú Város Közgyűlése a 462/2015. (XII. 10.) Kgy. sz. határozatával a szombathelyi 11725 hrsz.-ú, természetben a Szent István király u. 119. szám alatt található, „általános iskola” megnevezésű ingatlan 22 m² alapterületű, könyvtárként funkcionáló két darab helyiségét 2016. január 1. napjától 2020. december 31. napjáig tartó határozott időtartamra a **Berzsenyi Dániel Megyei Hatókörű Városi Könyvtár** (továbbiakban: Könyvtár) ingyenes használatába adta az Alapító Okiratában meghatározott feladatok elősegítése céljából.

Szombathely Megyei Jogú Város Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében – a 478/2020. (XI. 3.) Korm. rendelettel kihirdetett veszélyhelyzet miatt – kapott felhatalmazással élve hozott 112/2020. (XI. 25.) PM. sz. határozatában az ingatlan ingyenes használatára vonatkozó szerződés hatályának meghosszabbítását engedélyezte 2021. december 31. napjáig.

Önkormányzatunkhoz benyújtott kérelmében a Könyvtár arról nyilatkozott, hogy az ingatlanrész használatára további 5 éves időtartamra tartana igényt, azt továbbra is kölcsönző-helyiségként működtetné.

Az Alapító Okiratban meghatározott feladatok ellátása érdekében a Könyvtár kéri a használati megállapodás időtartamának meghosszabbítását az eredeti szerződésben meghatározott feltételek további fenntartásával.

A Könyvtár, mint Szombathely Megyei Jogú Város Önkormányzata fenntartása és irányítása alatt álló költségvetési szerv a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontja, valamint a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 55. § (1) bekezdése és 64-66. §-a értelmében közfeladatot lát el.

Fentiek alapján javaslom a Tisztelt Közgyűlésnek, hogy a Szent István király u. 119. szám, 11725 hrsz.-ú ingatlanon található, „általános iskola” megnevezésű ingatlan 22 m² összes alapterületű könyvtárhelyiségeire vonatkozóan továbbra is biztosítson ingyenes használatot a Könyvtár részére 2022. január 1-től 2026. december 31-ig terjedő 5 év határozott időtartamra, az eredeti szerződésben meghatározott feltételek fenntartásával.

1. **Szent István király u. 119. szám alatti ingatlan (Pálos Károly SZSZK)**

Szombathely Megyei Jogú Város Közgyűlése a 460/2015. (XII. 10.) Kgy. sz. határozatával a szombathelyi 11725 hrsz.-ú, természetben a Szent István király u. 119. szám alatt található, „általános iskola” megnevezésű ingatlan 127 m² alapterületű kisiskolai épületét 2016. január 1. napjától 2020. december 31. napjáig tartó határozott időtartamra a **Pálos Károly Szociális Szolgáltató Központ és Gyermekjóléti Szolgálat** (továbbiakban: Központ) ingyenes használatába adta az Alapító Okiratában meghatározott feladatok elősegítése céljából.

Szombathely Megyei Jogú Város Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében – a 478/2020. (XI. 3.) Korm. rendelettel kihirdetett veszélyhelyzet miatt – kapott felhatalmazással élve hozott 113/2020. (XI. 25.) PM. sz. határozatában az ingatlan ingyenes használatára vonatkozó szerződés hatályának meghosszabbítását engedélyezte 2021. december 31. napjáig.

Önkormányzatunkhoz benyújtott kérelmében a Központ arról nyilatkozott, hogy az ingatlanrész használatára további 5 éves időtartamra tartana igényt, azt továbbra is családsegítő és gyermekjóléti szolgáltatás, adósságkezelés, családterápia és egyéb feladatok megvalósítása céljából működtetné.

Az Alapító Okiratban meghatározott feladatok ellátása érdekében a Központ kéri a használati megállapodás időtartamának meghosszabbítását az eredeti szerződésben meghatározott feltételek további fenntartásával.

A Központ, mint Szombathely Megyei Jogú Város Önkormányzata fenntartása és irányítása alatt álló költségvetési szerv a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a. pontjai, valamint a szociális igazgatásról és szociális ellátásokról szóló 1993. évi III. törvényben és a gyermekek védelméről és a gyámügyi igazgatásról szóló 1997. évi XXXI. törvényben foglaltak értelmében közfeladatot lát el.

Fentiek alapján javaslom a Tisztelt Közgyűlésnek, hogy a Szent István király u. 119. szám, 11725 hrsz.-ú ingatlanon található, „általános iskola” megnevezésű ingatlan 127 m² alapterületű kisiskolai épületére vonatkozóan továbbra is biztosítson ingyenes használatot az Egyesület részére 2022. január 1-től 2026. december 31-ig terjedő 5 év határozott időtartamra, az eredeti szerződésben meghatározott feltételek fenntartásával.

1. **Lovas u. 23. szám alatti ingatlan**

Tájékoztatom a Tisztelt Közgyűlést, hogy a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében – a 27/2021. (I.29.) Korm. rendelettel kihirdetett veszélyhelyzet miatt – kapott felhatalmazással élve, a normál jogrendben a Gazdasági és Jogi Bizottság feladat-, és hatáskörébe tartozó ügyben eljárva hozott 159/2021. (V.26.) PM. sz. határozattal ingyenes használatot biztosítottam a **Fogyatékkal Élőket és Hajléktalanokat Ellátó Közhasznú Nonprofit Kft.** részére a Lovas u. 23. szám alatti, 1972/22 hrsz.-ú, 4.405 m2 alapterületű „kivett ipartelep” megnevezésű ingatlanra vonatkozóan 2021. december 31. napjáig.

A Kft. ügyvezetője használati jogviszonyuk meghosszabbítását kérte. Kérelmében előadta, hogy a Kft. további működéséhez, közfeladatainak megfelelő színvonalú ellátásához szükségük van az ingatlan további ingyenes használatára. A társaság végzi Szombathelyen a hajléktalan emberek közfoglalkoztatását, valamint szociális foglalkoztatását.

A Fogyatékkal Élőket és Hajléktalanokat Ellátó Közhasznú Nonprofit Kft. a Magyarország helyi önkormányzatairól szóló 2011. évi CLXXXIX. törvény 13.§ (1) bekezdésének 10. pontja értelmében közfeladatot lát el az önkormányzat területén hajléktalanná vált személyek ellátásának és rehabilitációjának, valamint a hajléktalanná válás megelőzésének biztosításával.

Fentiek alapján javaslom, hogy a Tisztelt Közgyűlés a Fogyatékkal Élőket és Hajléktalanokat Ellátó Közhasznú Nonprofit Kft. fenti ingatlanra vonatkozóan fennálló ingyenes használati jogviszonyát 2026. december 31. napjáig terjedő határozott időtartamra hosszabbítsa meg.

1. **Javaslat a Szombathely, Kisfaludy S. u. 1. sz. alatti ingatlannal kapcsolatos döntés meghozatalára**

Tájékoztatom a Tisztelt Közgyűlést, hogy az Art-Jazz 2000 Bt. (9700 Szombathely, Vörösmarty u. 3. 2/9.) terembérleti szerződések keretében 2004 óta használója a Szombathely, Kisfaludy S. u. 1. szám alatti ingatlan 1. emeleti 225 m2 alapterületű nagytermének. A társaság a helyiségcsoport hosszú távú bérleti szándékával fordult Önkormányzatunkhoz.

A SZOVA Nonprofit Zrt. kezelővel történt egyeztetés alapján a Kisfaludy S. u. 1. sz. alatti ingatlan nagyterme a szervezet számára, működésének biztosítására megfelelő elhelyezésül szolgál.

A bérlő Közgyűlés általi közvetlen kijelölésére, a polgármester előterjesztése alapján, a bizottság állásfoglalását követően a helyiségbérlet szabályairól szóló 17/2006. (V. 25.) önkormányzati rendelet 2.§ (2) bekezdése biztosít lehetőséget a rendelet 5. § (1) bekezdésében foglalt, tíz évnél nem hosszabb határozott időtartamra.

Javaslom, hogy a Tisztelt Közgyűlés a Szombathely, Kisfaludy S. u. 1. sz. alatti ingatlan 1. emeleti 225 m2 alapterületű nagyterme bérlőjének az Art-Jazz 2000 Bt.-t jelölje ki 2021. december 1. napjától 5 év határozott időtartamra – a SZOVA Nonprofit Zrt. kezelői állásfoglalása alapján – az alábbi feltételekkel:

* a bérleti díj összege 120.000,- Ft + ÁFA/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a bérlő köteles megfizetni a közüzemi költségeket (a helyiség saját gáz- és árammérővel rendelkezik, amelyek a bérlő nevére kerülnek átíratásra; a nagyterem nem rendelkezik saját vizesblokkal, közös tulajdonú mellékhelyiségek állnak rendelkezésre, így a helyiségre eső víz- és csatornadíj, lépcsőházi világítás, a hulladékszállítás, illetve takarítás díja és egyéb üzemeltetési költségek is a bérlőt terhelik)
* a helyiséget a bérlő művészeti oktatás céljára használhatja,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti, az ehhez és a tevékenysége gyakorlásához esetlegesen szükséges hatósági engedélyek beszerzése a bérlő kötelezettsége,
* a helyiséget jelenleg használó szervezeteknek a bérlő köteles használatot biztosítani külön megállapodás alapján legalább az eddigi rendszerességgel és időtartamban az alábbiak szerint:
* Savaria Táncsport Egyesület (9700 Szombathely, Március 15. tér 5.), havi 10-12 óra
* TánCentrum Szegedi Alapfokú Művészeti Iskola és Művészeti Szakgimnázium, havi 10-12 óra
* ISIS Táncklub Szabadidősport Közhasznú Egyesület (9700 Szombathely, Felsőbüki Nagy Pál u. 38.), havi 4-6 óra
* Vasi Honvéd Bajtársi Egyesület (9700 Szombathely, Kisfaludy S. u. 1.), évente 1-2 alkalommal
* Hontravel Kft. (1137 Budapest, Szt. István krt. 26. II/15.), évente 1-2 alkalommal
* SZAKAD Független Szakszervezet (9653 Répcelak, Derkovits u. 13.), évente 1 alkalommal
* Szlovén Kisebbségi Önkormányzat (9700 Szombathely, Kisfaludy S. u. 1.), évente 1-2 alkalommal
* Savaria Lakásszövetkezet (9700 Szombathely, Széll K. u. 51.), évente 1 alkalommal
* a bérlő a helyiség használatát – a fentieken túlmenően – másnak nem engedheti át,
* vendéglátó ipari egység működtetése esetén – a lakók és a helyiség környezetében élők nyugalmának megóvása érdekében – a társasházakról szóló 2003. évi CXXXIII. törvény alapján, a bérleti szerződés megkötése előtt a bérlő köteles beszerezni a társasház lakóinak beleegyező nyilatkozatát,
* a birtokbaadást megelőzően a kezelő a gázkészülékeket felülvizsgálja, karbantartja,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részének megtérítésére nem tarthat igényt.
1. **Javaslat a szombathelyi 884 hrsz.-ú ingatlan egy részének forgalomképessé nyilvánítására**

Tájékoztatom a Tisztelt Közgyűlést, hogy a szombathelyi 881 hrsz.-ú ingatlan tulajdonosa vételi szándékát jelezte Önkormányzatunk felé a szomszédos, 884 hrsz.-ú, kivett közút (Uzsoki utca) megnevezésű földrészlet egy részére vonatkozóan.

Kérelmező indoklásként előadta, hogy az önkormányzati tulajdonú Uzsoki utca kiépítetlen, szilárd burkolattal nem rendelkező szakaszának gondozását, az útként nem funkcionáló részen történő fűnyírást régóta végzi, s egy esetleges adásvétellel a szóban forgó területet ténylegesen a saját céljára tudná hasznosítani.

A 884 hrsz.-ú ingatlanra Szombathely MJV Közgyűlésének *Szombathely Megyei Jogú Város Helyi Építési Szabályzatáról, valamint Szabályozási Tervének jóváhagyásáról* szóló 30/2006. (IX. 7.) számú önkormányzati rendeletének (továbbiakban: HÉSZ) előírásai vonatkoznak. A HÉSZ 1. számú mellékletét képező szabályozási tervi szándék szerint az útnak a kérelemben meghatározott 123 m² nagyságú része telekalakítással a szomszédos 881 hrsz.-ú ingatlanhoz csatolható.

*A nemzeti vagyonról* szóló 2011. évi CXCVI. törvény 3. § 3. pontja, 5. § (3) bekezdés a) pontja, valamint 6. § (1) bekezdése értelmében az önkormányzat tulajdonában álló helyi közutak a helyi önkormányzat kizárólagos tulajdonát képező, forgalomképtelen nemzeti vagyonba tartoznak.

Szombathely MJV Közgyűlésének *Szombathely Megyei Jogú Város Önkormányzata vagyonáról* szóló 40/2014. (XII. 23.) önkormányzati rendelete 2. § (7)-(8) bekezdései alapján az ingatlan vagy ingatlanrész forgalomképtelensége megszűnik, ha a helyi építési szabályzattal nem ellentétes telekrendezési szándék alapján lefolytatott telekalakítási eljárásban hozott jogerős határozat alapján az ingatlan közterület rendeltetése megszűnik.

A forgalomképtelen törzsvagyon korlátozottan forgalomképes vagy üzleti vagyonba történő átsorolásáról a telekalakítási eljárás lefolytatását megelőzően a Közgyűlés dönt.

Az Uzsoki utca érintett szakasza természetben útként soha nem funkcionált, burkolattal nem rendelkező füves terület, jelenlegi formájában közfeladat ellátását nem szolgálja, és a HÉSZ szabályozási szándékát figyelembe véve a jövőben sem fogja.

Fentiek alapján javaslom, hogy a Tisztelt Közgyűlés a Vagyonrendelet 2. § (7)-(8) bekezdése szerint az Önkormányzat tulajdonát képező 884 hrsz.-ú, „kivett közút” megnevezésű ingatlan 123 m² nagyságú részét forgalomképtelen vagyoni körből sorolja át a forgalomképes vagyon körébe

A tervezett telekhatár-rendezés változási vázrajza és a szabályozási tervi kivonat jelen előterjesztés 1. számú melléklete.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatokat elfogadni szíveskedjék.

**Szombathely, 2021. november 18.**

 **/: Dr. Nemény András :/**

**I.**

**Határozati javaslat**

**... /2021. (XI. 25.) Kgy. sz. határozat**

A Közgyűlés a nemzeti vagyonról szóló 2011. évi CXCVI törvény 11. § (13) bekezdése, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 10. pontja, valamint Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § a) pontja alapján a **Fogyatékkal Élőket és Hajléktalanokat Ellátó Közhasznú Nonprofit Kft.** Szombathely, **Fő tér 23/B.** szám alatti, 6247/2 hrsz.-ú, 41 m2 alapterületű üzlethelyiségre vonatkozóan fennálló ingyenes használati jogviszonyát 2026. december 31. napjáig terjedő határozott időtartamra, változatlan feltételekkel meghosszabbítja.

Egyebekben a használatba-adási megállapodás változatlan tartalommal marad hatályban.

A Közgyűlés felhatalmazza a polgármestert a használatba-adási megállapodás módosításának aláírására.

**Felelős:** Dr. Nemény András polgármester

 Dr. László Győző alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea a Jogi és Képviselői Osztály vezetője)

**Határidő:** 2021. december 31.

**II.**

**Határozati javaslat**

**........../2021. (XI. 25.) Kgy. sz. határozat**

A Közgyűlés a nemzeti vagyonról szóló 2011. évi CXCVI törvény 11.§ (13) bekezdése, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 8a. és 15. pontjai, valamint Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § a) pontja alapján az **Alpokalja Nagycsaládos Egyesület** Szombathely, **Semmelweis u. 47.** szám alatti**,** 2209hrsz-ú, 196 m2 alapterületű ingatlanra vonatkozóan fennálló ingyenes használati jogviszonyát az egyesület működésének elősegítése céljából 2026. december 31. napjáig terjedő határozott időtartamra, változatlan feltételekkel meghosszabbítja.

Egyebekben a használatba-adási megállapodás változatlan tartalommal marad hatályban.

A Közgyűlés felhatalmazza a polgármestert a használatba-adási megállapodás módosításának aláírására.

**Felelős:** Dr. Nemény András polgármester

 Dr. László Győző alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea a Jogi és Képviselői Osztály vezetője)

**Határidő**: 2021. december 31.

**III.**

**Határozati javaslat**

**........../2021. (XI. 25.) Kgy. sz. határozat**

A Közgyűlés a nemzeti vagyonról szóló 2011. évi CXCVI törvény 11.§ (13) bekezdése, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 7. pontja, valamint Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § a) pontja alapján a **Derkovits Városrészért Egyesület Szombathely, Szűrcsapó u. 24.** szám alatti 42m2 alapterületű „egyéb helyiség” megnevezésű ingatlanra vonatkozóan fennálló ingyenes használati jogviszonyát az egyesület működésének elősegítése céljából 2026. december 31. napjáig terjedő határozott időtartamra, változatlan feltételekkel meghosszabbítja.

Egyebekben a használatba-adási megállapodás változatlan tartalommal marad hatályban.

A Közgyűlés felhatalmazza a polgármestert a használatba-adási megállapodás módosításának aláírására.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea a Jogi és Képviselői Osztály vezetője)

**Határidő**: 2021. december 31.

**IV.**

**Határozati javaslat**

**........../2021. (XI. 25.) Kgy. sz. határozat**

A Közgyűlés a nemzeti vagyonról szóló 2011. évi CXCVI törvény 11.§ (13) bekezdése, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 15. pontja, valamint Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § a) pontja alapján a **Perfect Change-Metex 05 Controll Sportegyesület** **Óperint u. 1.** szám alatti, 100 m2 alapterületű pincehelyiségre vonatkozóan fennálló ingyenes használati jogviszonyát az egyesület működésének elősegítése céljából 2026. december 31. napájáig terjedő határozott időtartamra, változatlan feltételekkel meghosszabbítja.

Egyebekben a használatba-adási megállapodás változatlan tartalommal marad hatályban.

A Közgyűlés felhatalmazza a polgármestert a használatba-adási megállapodás módosításának aláírására.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea a Jogi és Képviselői Osztály vezetője)

**Határidő**: 2021. december 31.

**V.**

**Határozati javaslat**

**……/2021. (XI. 25.) Kgy. sz. határozat**

A Közgyűlés a Szombathely Város Fúvószenekar Egyesület Szombathely, Pásztor u. 1. szám alatti, 11152 hrsz.-ú, „kultúrház” megnevezésű ingatlan 231 m² alapterületű helyiségcsoportjára vonatkozóan fennálló ingyenes használati jogviszonyát a nemzeti vagyonról szóló 2011. évi CXCVI törvény 11.§ (13) bekezdésében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 7. és 15. pontjaiban, valamint a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § a) pontjában foglaltak alapján 2022. január 1. napjától 2026. december 31. napjáig terjedő 5 év határozott időtartamra meghosszabbítja.

Egyebekben a használatba-adási megállapodás változatlan tartalommal marad hatályban.

A Közgyűlés felhatalmazza a polgármestert a használatba-adási megállapodás módosításának aláírására.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért:

 Nagyné dr. Gats Andrea, a Jogi és Képviselői Osztály vezetője)

**Határidő:** 2021. december 31.

**VI.**

**Határozati javaslat**

**……/2021. (XI. 25.) Kgy. sz. határozat**

A Közgyűlés a „Leo” Karate-do Sport Egyesület Szombathely, Szent István király u. 119. szám alatti, 11725 hrsz.-ú, „általános iskola” megnevezésű ingatlan 94 m² alapterületű tornatermére vonatkozóan fennálló ingyenes használati jogviszonyát a nemzeti vagyonról szóló 2011. évi CXCVI törvény 11.§ (13) bekezdésében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 15. pontjában, valamint a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § a) pontjában foglaltak alapján 2022. január 1. napjától 2026. december 31. napjáig terjedő 5 év határozott időtartamra meghosszabbítja.

Egyebekben a használatba-adási megállapodás változatlan tartalommal marad hatályban.

A Közgyűlés felhatalmazza a polgármestert a használatba-adási megállapodás módosításának aláírására.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (A végrehajtásért:

 Nagyné dr. Gats Andrea, a Jogi és Képviselői Osztály vezetője)

**Határidő:** 2021. december 31.

**VII.**

**Határozati javaslat**

**……/2021. (XI. 25.) Kgy. sz. határozat**

A Közgyűlés a Berzsenyi Dániel Megyei Hatókörű Városi Könyvtár Szombathely, Szent István király u. 119. szám alatti, 11725 hrsz.-ú, „általános iskola” megnevezésű ingatlan 22 m² összes alapterületű könyvtárhelyiségeire vonatkozóan fennálló ingyenes használati jogviszonyát a nemzeti vagyonról szóló 2011. évi CXCVI törvény 11.§ (13) bekezdésében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 7. pontjában, valamint a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § a) pontjában foglaltak alapján 2022. január 1. napjától 2026. december 31. napjáig terjedő 5 év határozott időtartamra meghosszabbítja.

Egyebekben a használatba-adási megállapodás változatlan tartalommal marad hatályban.

A Közgyűlés felhatalmazza a polgármestert a használatba-adási megállapodás módosításának aláírására.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (A végrehajtásért:

 Nagyné dr. Gats Andrea, a Jogi és Képviselői Osztály vezetője)

**Határidő:** 2021. december 31.

**VIII.**

**Határozati javaslat**

**……/2021. (XI. 25.) Kgy. sz. határozat**

A Közgyűlés a Pálos Károly Szociális Szolgáltató Központ és Gyermekjóléti Szolgálat Szombathely, Szent István király u. 119. szám alatti, 11725 hrsz.-ú, „általános iskola” megnevezésű ingatlan 127 m² alapterületű kisiskolai épületére vonatkozóan fennálló ingyenes használati jogviszonyát a nemzeti vagyonról szóló 2011. évi CXCVI törvény 11.§ (13) bekezdésében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 7. pontjában, valamint a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § a) pontjában foglaltak alapján 2022. január 1. napjától 2026. december 31. napjáig terjedő 5 év határozott időtartamra meghosszabbítja.

Egyebekben a használatba-adási megállapodás változatlan tartalommal marad hatályban.

A Közgyűlés felhatalmazza a polgármestert a használatba-adási megállapodás módosításának aláírására.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (A végrehajtásért:

 Nagyné dr. Gats Andrea, a Jogi és Képviselői Osztály vezetője)

**Határidő:** 2021. december 31.

**IX.**

**Határozati javaslat**

**........../2021. (XI.25.) Kgy. sz. határozat**

A Közgyűlés a Fogyatékkal Élőket és Hajléktalanokat Ellátó Közhasznú Nonprofit Kft. Szombathely, Lovas u. 23. szám alatti, 1972/22 hrsz.-ú, 4.405 m2 alapterületű „kivett ipartelep” megnevezésű ingatlanra vonatkozóan fennálló ingyenes használati jogviszonyát a nemzeti vagyonról szóló 2011. évi CXCVI törvény 11.§ (13) bekezdésében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 10. pontjában, valamint a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § a) pontjában foglaltak alapján 2026. december 31. napjáig terjedő határozott időtartamra meghosszabbítja.

Egyebekben a használatba-adási megállapodás változatlan tartalommal marad hatályban.

A Közgyűlés felhatalmazza a polgármestert a használatba-adási megállapodás módosításának aláírására.

**Felelős:** Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (A végrehajtásért:

Nagyné dr. Gats Andrea, a Jogi és Képviselői Osztály vezetője)

**Határidő:** 2021. december 31.

**X.**

**Határozati javaslat**

**........../2021. (XI. 25.) Kgy. sz. határozat**

A Közgyűlés a helyiségbérlet szabályairól szóló 17/2006. (V.25.) önkormányzati rendelet 2. § (2) bekezdésében biztosított jogköre alapján a Szombathely, Kisfaludy S. u. 1. szám alatti ingatlan 1. emeleti 225 m2 alapterületű nagyterme bérlőjének az Art-Jazz 2000 Bt.-t jelöli ki 2021. december 1. napjától 5 év határozott időtartamra – a SZOVA Nonprofit Zrt. kezelői állásfoglalása alapján – az alábbi feltételekkel:

* a bérleti díj összege 120.000,- Ft + ÁFA/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a bérlő köteles megfizetni a közüzemi költségeket (a helyiség saját gáz- és árammérővel rendelkezik, amelyek a bérlő nevére kerülnek átíratásra; a nagyterem nem rendelkezik saját vizesblokkal, közös tulajdonú mellékhelyiségek állnak rendelkezésre, így a helyiségre eső víz- és csatornadíj, lépcsőházi világítás, a hulladékszállítás, illetve takarítás díja és egyéb üzemeltetési költésgek is a bérlőt terhelik)
* a helyiséget a bérlő művészeti oktatás céljára használhatja,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti, az ehhez és a tevékenysége gyakorlásához esetlegesen szükséges hatósági engedélyek beszerzése a bérlő kötelezettsége,
* a helyiséget jelenleg használó szervezeteknek a bérlő köteles használatot biztosítani külön megállapodás alapján legalább az eddigi rendszerességgel és időtartamban az alábbiak szerint:
* Savaria Táncsport Egyesület (9700 Szombathely, Március 15. tér 5.), havi 10-12 óra
* TánCentrum Szegedi Alapfokú Művészeti Iskola és Művészeti Szakgimnázium, havi 10-12 óra
* ISIS Táncklub Szabadidősport Közhasznú Egyesület (9700 Szombathely, Felsőbüki Nagy Pál u. 38.), havi 4-6 óra
* Vasi Honvéd Bajtársi Egyesület (9700 Szombathely, Kisfaludy S. u. 1.), évente 1-2 alkalommal
* Hontravel Kft. (1137 Budapest, Szt. István krt. 26. II/15.), évente 1-2 alkalommal
* SZAKAD Független Szakszervezet (9653 Répcelak, Derkovits u. 13.), évente 1 alkalommal
* Szlovén Kisebbségi Önkormányzat (9700 Szombathely, Kisfaludy S. u. 1.), évente 1-2 alkalommal
* Savaria Lakásszövetkezet (9700 Szombathely, Széll K. u. 51.), évente 1 alkalommal
* a bérlő a helyiség használatát – a fentieken túlmenően – másnak nem engedheti át,
* vendéglátó ipari egység működtetése esetén – a lakók és a helyiség környezetében élők nyugalmának megóvása érdekében – a társasházakról szóló 2003. évi CXXXIII. törvény alapján, a bérleti szerződés megkötése előtt a bérlő köteles beszerezni a társasház lakóinak beleegyező nyilatkozatát,
* a birtokbaadást megelőzően a kezelő a gázkészülékeket felülvizsgálja, karbantartja,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részének megtérítésére nem tarthat igényt,
* a bérlő a helyiség használatáért fizetendő bérleti díj, valamint a helyiség karbantartásával, helyreállításával kapcsolatos vagy a szerződésben vállalt bérlői kötelezettségek teljesítésének költségeihez szükséges fedezet biztosítására, a bérleti szerződés megkötésekor köteles 3 (három) havi bérleti díjnak megfelelő összegű óvadékot a kezelő SZOVA Nonprofit Zrt. részére megfizetni.

A Közgyűlés felhatalmazza a SZOVA Nonprofit Zrt.-t, hogy az Art-Jazz Bt.-vel a bérleti szerződést megkösse.

**Felelős:** Dr. Nemény András polgármester

 Horváth Soma alpolgármester

Dr. Károlyi Ákos jegyző

 (A végrehajtásért:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**XI.**

**Határozati javaslat**

**……/2021. (XI. 25.) Kgy. sz. határozat**

A Közgyűlés Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 2. § (7)-(8) bekezdése alapján Szombathely Megyei Jogú Város Önkormányzata tulajdonát képező **szombathelyi 884 hrsz.-ú, kivett közút** megnevezésű ingatlannak az előterjesztés 1. mellékletét képező változási vázrajzon jelölt **123 m² nagyságú részét** **a törzsvagyoni körből kivonja, és üzleti vagyonba átsorolja.**

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért:

 Nagyné dr. Gats Andrea, a Jogi és Képviselői Osztály vezetője)

**Határidő:** azonnal